சாஸ்தாமங்கலம் மகாதேவர் கோயில்
'''சாஸ்தாமங்கலம் மகாதேவர் கோயில்,''' [[இந்தியா|இந்தியாவின்]] [[கேரளம்|கேரள மாநிலம்]], [[திருவனந்தபுரம்]] முனிசிபல் கார்ப்பரேஷன் சாஸ்தமங்கலம் வார்டில் உள்ள ஒரு பழமையான [[இந்து|இந்துக்]] கோயில் ஆகும். ஆன்மீக அமைதியை மேம்படுத்தும் வகையில் இந்தக் கோயில் நகர மையத்திலிருந்து சிறிது தொலைவில்  மலையின் உச்சியில்  அமைந்துள்ளது. ஆவணங்களின்படி இக்கோயில் 700 ஆண்டுகளுக்கும் மேலான பழமையான கோயிலாகக் கருதப்படுகிறது.  [[திருவிதாங்கூர் அரச குடும்பம்|திருவிதாங்கூர் மன்னர்கள்]] தவறாமல் இக்கோயிலில் தரிசனம் செய்துள்ளனர்.  &lt;ref&gt;{{Cite news|title=A royal procession to Sasthamangalam|url=https://www.thehindu.com/society/history-and-culture/a-royal-procession-used-to-make-its-way-to-a-siva-temple-in-sasthamangalam/article18391228.ece}}&lt;/ref&gt; இக்கோயில் திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது.
 
 == புராணம் ==
 ஒருகாலகட்டத்தில் புல்வெளியாகப் பகுதியாக இருந்த இவ்விடத்தில்புல் வெட்டும் பெண்மணி ஒருவர் தரையில் கிடந்த பாறையில் தனது கத்தியைக் கூர்மையாக்கியதாகவும், அப்போது அப்பாறையிலிருந்து இரத்தம் கசிந்ததாகவும் புராணம் கூறுகிறது. அந்தக் கல் துண்டானது ஒரு [[இலிங்கம்|சிவலிங்கம்]] என்பது பின்னர் அறியவந்தது. பின்னர் அது பிரதிஷ்டை செய்யப்பட்டது. தொடர்ந்து அந்த இடத்தில் கோயில் கட்டப்பட்டது.
 
 == மூலவரும், துணைத்தெய்வங்களும் ==
 இக்கோயிலில்  உறைகன்ற மூலவர் உமா மகேஸ்வரரான [[சிவன்|சிவபெருமான்]] ஆவார். இங்கு [[பிள்ளையார்|கணபதி]], [[முருகன்]] மற்றும் [[ஐயப்பன்|தர்ம சாஸ்தா]] (ஐயப்பன்) உள்ளிட்ட துணைத் தெய்வங்கள் உள்ளன. கோயில் வளாகத்திற்கு வெளியில் [[கிள்ளியாறு|கிள்ளி ஆற்றின்]] கரையில், [[பத்திரகாளி|பத்ரகாளி]], வீரபத்திரன், நாகர், மற்றும் நாகயட்சி ஆகியோரின் சிற்பங்கள் உள்ளன.
 
 == முக்கிய விழாக்கள் ==
 இக்கோயிலில் விழா பத்து நாட்கள் ஒவ்வொரு ஆண்டும் நடைபெறுகிறது. [[மலையாளம்|மலையாள]] மாதமான தனுவில் [[திருவாதிரை நோன்பு|திருவாதிரை]] நட்சத்திர நாளில் தங்கக் கொடிமரத்தில் கொடி ஏற்றப்பட்டு, பத்தாம் நாள் [[ஆறாட்டு|ஆராட்டு]] விழாவுடன் (டிசம்பர்-ஜனவரி) அவ்விழா முடிவடையும். [[பிரதோசம்|பிரதோஷம்]], [[மகா சிவராத்திரி|சிவராத்திரி]], மகர விளக்கு போன்ற அனைத்து விழாக்களும் இக்கோயிலில் சிறப்பாகக் கொண்டாடப்படுகின்றன.
 
 == படைப்பு ==
 நீர், பன்னீர், பால், இளநீர், நெய் போன்றவற்றால் மூலவருக்கு அபிஷேகம் செய்யப்படுகிறது.  [[வில்வம்|பேல்]] மரத்தின் புனித இலைகளால் ஆன மாலைகளை ([[சமசுகிருதம்|சமஸ்கிருதத்தில்]] ''வில்வ'' இலைகள், [[மலையாளம்|மலையாளத்தில்]] ''கூவலம்'') இறைவனுக்கு அணிவிக்கின்றனர். கணபதி ஹோமம், மிருத்யுஞ்சய ஹோமம் போன்ற தீ தொடர்பான சடங்குகள் நிகழ்த்தப்படுகின்றன. [[பூசை (இந்து)|அர்ச்சனை]],  முழு சந்தனக்காப்பு, ''பாயசம்''  உள்ளிட்டவை இத்தெய்வத்திற்கு உண்டு. விழா நாட்களில் ''அன்னதானம்'' வழங்கப்படுகிறது. 
 
 == நம்பிக்கைகள் மற்றும் பழக்கவழக்கங்கள் ==
 [[சிறீகண்டேசுவரம் மகாதேவன் கோவில், திருவனந்தபுரம்|திருவனந்தபுரம் ஸ்ரீகண்டேஸ்வரம் மகாதேவர் கோயில்]] போன்ற பெரும்பாலான சிவன் கோயில்களில் கருவறையை சுற்றி வர அனுமதிக்கப்படுவதில்லை. முக்கால்வாசி பகுதியைச் சுற்றி வந்து மறுபடியும் அதே இடத்திலிருந்து திரும்பி வணங்கப்படுவது வழக்கம். புனித நீர் எனப்படுகின்ற ''[[Somasootham|சோமசூதம்]]'' இருப்பதால் அதனைக் கடந்து செல்ல அனுமதிக்கப்படுவதில்லை. இருப்பினும், இந்த கோயிலில், ஆரம்ப நாட்களில் இருந்து பின்பற்றப்பட்ட ஒரு நடைமுறையானது தவறில்லை என்று பின்னர் கண்டறியப்பட்ட நிலையில் தற்போது முழுவதுமாகச் சுற்றிவர அனுமதிக்கப்படுகிறது.
 
 சிவபெருமானின் துணைவியான [[பார்வதி|பார்வதி தேவிக்கு]] மூர்த்தியோ, சன்னதியோ இங்கு காணப்படவில்லை. இருப்பினும் ஒரு பழங்கால கவிதையில் தேவி பார்வதி இங்கு உறைவதாக  நம்பப்படுகிறது. 
 
 == மேலும் பார்க்கவும் ==
 * [[சிறீகண்டேசுவரம் மகாதேவன் கோவில், திருவனந்தபுரம்|ஸ்ரீகண்டேஸ்வரம் மகாதேவர் கோவில், திருவனந்தபுரம்]]
 * [[வைக்கம் சிவன் கோவில்|வைக்கம் கோவில்]]
 * பேரூர் ஸ்ரீ கிருஷ்ண சுவாமி கோவில்
 * [[ஆனந்தவல்லீஸ்வரம் ஸ்ரீ மகாதேவர் கோயில்|ஆனந்தவல்லீஸ்வரம் கோவில், கொல்லம்]]
 * தைக்காடு தர்ம சாஸ்தா கோவில், திருவனந்தபுரம்
 
 == மேற்கோள்கள் ==
 {{Reflist}}
 
 [[பகுப்பு:Coordinates on Wikidata]]